Denofa
Store norske leksikon,Økonomi og næringsliv,Næringsliv,Bedrifter og personer,Norske bedrifter og varemerker
Denofa AS er et norsk industriselskap som fremstiller soyalechitin, soyamel og soyaolje fra ikke-genmodifiserte soyabønner til næringsmiddel- og fôrindustri. Selskapet har produksjon på Øra i Fredrikstad. Fra 2009 er brasilianske Amaggi-gruppen eier av selskapet.
Selskapet hadde i 2020 omtrent 80 ansatte og omsatte for omtrent 2,1 milliarder kroner. Historikk Denofa AS ble stiftet i 1912 i Fredrikstad under navnet De Nordiske Fabriker De-No-Fa A/S. Det samme året etablerte selskapet et raffineri og herdningsfabrikk. Fra 1925 hadde De-No-FA og såpeprodusenten Lilleborg et samarbeid, før Lilleborg etter hvert ble et datterselskap underlagt De-No-Fa. I 1955 bygget De-No-Fa det første soyaekstraksjonsverket i Fredrikstad, som senere skulle bli en del av selskapets kjernevirksomhet.I perioden fra 1915 til 1959 eide det nederlandsk-britiske selskapet Unilever halvparten av De-No-Fa, før Borregaard i 1958 tok over eierskapet av selskapet. Året etter ble De-No-Fa og Lilleborg sammenslått til A/S Denofa Lilleborg Fabrikker.I 1969 tok Denofa over næringsmiddelselskapet Stabburet, som i 1985 ble skilt ut og kjøpt opp av Orkla. Året etter kjøpte Orkla opp Denofa Lilleborg Fabrikker og endret navnet til Denofa AS. I 1996 ble Lilleborg skilt ut som et selvstendig selskap.Fra 2009 er selskapet en del av den brasilianske Amaggi-gruppen. Les mer i Store norske leksikon Borregaard Orkla næringsmidler soyabønne Eksterne lenker Denofas nettsider